รู้สึกไม่ค่อยสบายตา ควรใช้น้ำยาล้างตาดีไหมคะ หรือใช้น้ำเกลือ แล้วถ้าเป็นน้ำยาควรเป็นยี่ห้อไหน ถ้าน้ำเกลือยี่ห้อไหน(ขอวิธีการใช้ด้วยคะ)
สวัสดีค่ะ การล้างตามักทำในกรณีที่มีข้อบ่งชี้เช่นชำระล้างดวงตาจากฝุ่น ควัน รวมทั้งสิ่งสกปรกต่าง ๆ เพื่อบรรเทาอาการระคายเคืองหรือแสบตา โดยในน้ำยาล้างตาควรประกอบไปด้วยด้วยน้ำบริสุทธิ์ สารควบคุมความเป็นกรดด่าง สารควบคุมสภาพตึงตัว วัตถุกันเสีย และอาจมีส่วนประกอบอื่น ๆ เช่น โซเดียมคลอไรด์ กรดบอริก เบนซาลโคเนียมคลอไรด์ คลอร์เฮกซิดีน เป็นต้นจึงควรสอบถามแพทย์และเภสัชกรใกล้บ้านเกี่ยวกับผลิตภัณฑ์การล้างตาที่เหมาะสมกับโรคหรือภาวะที่เป็นอยู่อีกครั้ง แต่โดยส่วนใหญ่แล้วน้ำยาล้างตาที่ระบุว่าสามารถใช้ในทางการแพทย์ได้มักมีส่วนประกอบของสารดังกล่าวมา ซึ่งปลอดภัยและเหมาะสมสำหรับใช้ล้างตาค่ะ สามารถใช้ได้ทุกยี่ห้อที่มีฉลากรับรองค่ะ หากเป็นน้ำเกลือทางการแพทย์สามารถใช้ล้างตาได้อย่างปลอดภัยเช่นกันการใช้น้ำยาล้างตา หากเป็นชนิดขวดหยดยา ให้นอนหงายหรือแหงนหน้าขึ้นแล้วใช้นิ้วชี้รั้งเปลือกตาด้านล่างลง โดยใช้มืออีกข้างค่อย ๆ บีบขวดยาเพื่อให้น้ำยาล้างตาไหลเข้าสู่ดวงตาและล้างสิ่งระคายเคืองออกจากดวงตา ส่วนการใช้ถ้วยล้างตา ให้เทน้ำยาล้างตาลงในถ้วยครึ่งหนึ่งแล้วก้มหน้าให้ดวงตาแนบสนิทกับถ้วย จากนั้นหงายหน้าขึ้นแล้วกลอกตาไปมาอ่านเกี่ยวกับการล้างตาเพิ่มเติม